Държавен вестник, бр. 18, 2020 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  18
Г л а в а  в т о р а
ОРГАНИ ПО СИГУРНОСТТА НА КИС
Раздел I
Държавна комисия по сигурността на ин­
формацията
Чл. 2. Държавната комисия по сигурността 
на информацията (ДКСИ) осъществява общ 
контрол:
1. по защита на класифицираната инфор-
мация в КИС;
2. на процеса на акредитиране на КИС.
Раздел II
Орган по акредитиране на сигурността на КИС
Чл. 3. (1) Орган по акредитиране на сигур-
ността на КИС (ОАС) по смисъла на наредбата 
е Специализирана дирекция „Информационна 
сигурност“ на Държавна агенция „Национална 
сигурност“.
(2) Органът по акредитиране на сигур-
ността:
1. дава препоръки и указания по сигур-
ността на КИС;
2. дава препоръки за стандарти и средства, 
които могат да се използват в КИС за защита 
на класифицирана информация;
3. утвърждава документите по сигурността 
на КИС;
4. извършва комплексна оценка на сигур-
ността на КИС;
5. издава сертификати за сигурност на КИС;
6. определя условията, при които следва 
да се извърши допълнително или ново акре-
дитиране на КИС;
7. координира и контролира дейностите 
по TEMPEST и определя контрамерките за 
защита на КИС от компрометиращи електро-
магнитни излъчвания;
8. провежда обучение на служители по 
сигурността на КИС и издава свидетелство 
по образец съгласно приложение № 4;
9. води регистър на сертифицираните КИС;
10. отнема и прекратява действието на сер-
тификати за сигурност на КИС при условията, 
посочени в глава шеста, раздел V от Закона 
за защита на класифицираната информация 
(ЗЗКИ);
11. одобрява механизмите за защита на 
границата на КИС;
12. определя стандарти и списъци на одо-
брени продукти, които могат да се използват 
при избор на компоненти и устройства за 
защита на границата;
13. определя конкретните условия и етапи 
за акредитиране на всяка КИС.
(3) Указанията по ал. 2, т. 1 са задължи-
телни.
Раздел III
Служител по сигурността на КИС
Чл. 4. (1) Ръководителят на организаци-
онната единица, в която се използват или се 
предвижда използване на КИС, по предло-
жение на служителя по сигурността на ин-
формацията назначава в административното 
звено по сигурността служител по сигурността 
на КИС или възлага функции по чл. 5 на 
служител от същото звено, а при липса на 
такова звено – на служител от организаци-
онната единица. При необходимост може да 
бъдат определени повече от един служител 
по сигурността на КИС.
(2) Служителят по сигурността на КИС 
трябва да има разрешение за достъп до най-
високото ниво на класифицирана информация 
в КИС в организационната единица.
(3) В органите на държавната власт, в които 
са обособени повече от една организационна 
единица, служителят по сигурността на КИС 
може да е от състава на друга организационна 
единица в рамките на съответния орган.
(4) Функции на служител по сигурността 
на КИС в случаите по ал. 3 се възлагат със 
заповед на съответния компетентен орган на 
държавната власт по предложение на ръково-
дителя на организационната единица, в която 
ще се изпълняват функциите на служител по 
сигурността на КИС, съгласувано с ръководи-
теля на организационната единица, в състава 
на която е служителят.
(5) Задълженията на служителя по сигур-
ността на КИС в случаите по ал. 3 се опре-
делят с акта по чл. 25, ал. 1.
(6) След назначаването или възлагането на 
функции служителят по сигурността на КИС 
задължително преминава обучение в ОАС в 
областта на защитата на класифицираната 
информация в КИС.
Чл. 5. Служителят по сигурността на КИС:
1. създава необходимата организация и 
осъществява контрол на сигурността на КИС 
в организационната единица;
2. координира изготвянето на документите 
по сигурността на КИС и на изработените на 
тяхна основа експлоатационни документи по 
сигурността;
3. съгласува изготвените документи по 
сигурността на КИС и ги предоставя на слу-
жителя по сигурността на информацията;
4. координира обучението по сигурността 
на КИС;
5. при случаи или съмнения за компроме-
тиране на сигурността на КИС:
а) незабавно уведомява отговорните длъж-
ностни лица по сигурността в ОЕ;
б) предприема действия за ограничаване 
или предотвратяване на вредите;
в) координира и участва в процеса по уста-
новяването и анализирането на обстоятелства, 
свързани с компрометиране сигурността на 
КИС;
г) докладва за резултатите на служителя 
по сигурността на информацията в органи-
зационната единица, който уведомява ОАС.